TARYBOS SPRENDIMAS
2005 m. gruodžio 21 d.
dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomo protokolo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, sudarymo
(2006/166/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos antruoju sakiniu ir 300 straipsnio 3 dalies antrąja pastraipa,
atsižvelgdama į 2003 m. Stojimo aktą, ypač į jo 6 straipsnio 2 dalį,
atsižvelgdama į Komisijos pasiūlymą,
atsižvelgdama į Europos Parlamento pritarimą (1),
kadangi:
(1)
Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomas protokolas, siekiant atsižvelgti į dešimties naujųjų valstybių narių įstojimą į Europos Sąjungą, buvo pasirašytas 2005 m. birželio 25 d. Bendrijos ir valstybių narių vardu, remiantis Tarybos sprendimu 2005/206/EB (2).
(2)
Laukiant kol įsigalios, papildomas protokolas yra laikinai taikomas nuo 2004 m. gegužės 1 d.
(3)
Papildomas protokolas turi būti sudarytas,
NUSPRENDĖ:
1 straipsnis
Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomas protokolas, siekiant atsižvelgti į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos, Slovakijos Respublikos įstojimą į Europos Sąjungą, patvirtinamas Bendrijos ir jos valstybių narių vardu.
Papildomo protokolo tekstas (3) pridedamas prie šio sprendimo.
2 straipsnis
Tarybos pirmininkas Bendrijos ir jos valstybių narių vardu pateikia papildomo protokolo 9 straipsnio 2 dalyje numatytą pranešimą.
Priimta Briuselyje, 2005 m. gruodžio 21 d.